**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 29.03.2018 г.**

**РЕШЕНИЕ № 649**

На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация и чл. 60 от Административно процесуалния кодекс изменя Решение № 627 от 05.02.2018 г. на Общинския съвет – Долни чифлик за бюджета на община Долни чифлик за 2018 година, както следва:

1.Актуализира списъка на капиталовите разходи за 2018 година, съгласно приложение 1 към докладната записка;

2.В приложение 1 към Решение № 627 от 05.02.2018 година, увеличава §72-01 ”Предоставени средства по възмездна финансова помощ” с „-” 30 000;

3. В приложение 2 към Решение № 627 от 05.02.218 г., дейност 283 „Превантивна дейност за намаляване на вредните последствия от бедствия и аварии”, намалява §00-98 „Резерв за непредвидени и неотложни разходи” с 48 500;

4. Актуализира списъка на длъжностите и лицата, които имат право на транспортни разходи, считано от датата на назначаване на съответните служители, съгласно приложение 2 към докладната записка;

5. Допуска предварително изпълнение на настоящото решение по реда на чл. 60 от Административнопроцесуалния кодекс.

**РЕШЕНИЕ № 650**

На основание чл. 21, ал. 1, т. 10 във връзка с чл. 27, ал. 4 и ал. 5 от Закона за местната администрация и местното самоуправление и чл. 17 във връзка с чл. 3, т. 2 и чл. 19 от Закона за общинския дълг

1.Дава съгласие община Долни чифлик да поеме дългосрочен общински дълг, както следва:

1.1.Общ размер: до 1 500 000 (един милион и петстотин хиляди) лева.

1.2. Вид на дълга: дългосрочен банков заем по Закона за общинския дълг.

1.3 Цели: финансиране на инвестиционни проекти в полза на местната общност – финансиране и съфинансиране на проекти по оперативните програми и фондове на ЕС, както и финансиране на проекти, финансирани от органи на Република България и обекти от капиталовата програма на община Долни чифлик.

1.4.Обезпечения: учредяване на залог върху всички настоящи и бъдещи парични вземания, представляващи настоящи и бъдещи приходи на община Долни чифлик и обща изравнителна субсидия по чл. 52, ал. 1, т. 1 буква Б от Закона за публичните финанси.

1.5. Срок на погасяване: не по-малък от 10 (десет) години.

* 1. .Погасяване: минимум 1 година гратисен период.

1.7. Максимален размер на лихвения процент - плаващ лихвен процент, съставен от база и надбавка, да не е повече от 2.5 % (олп + надбавка).

1.8.Лихвен процент при просрочие: до 2% надбавки от лихвата при редовен дълг.

1.9. Такси и комисионни - без такси и комисионни, както и без такса ангажимент върху неусвоената част от кредита в периода на усвояване; без такса за предсрочно погасяване;

1.10.Годишен размер на плащанията по дълга - (главница, лихви, такси, комисионни и други плащания) за всяка отделна година не повече от 15 на сто от средногодишния размер на собствените приходи и общата изравнителна субсидия за последните три години, изчислени на база на данни от годишните отчети за изпълнението на бюджета на общината. За 2018 година – не повече от 533 793 лв.

1.11Начин на усвояване: през 2018 година – 750 х.лв. и през 2019 г. – 750 х. лв.:

1.11.1.През 2018 година средствата ще се вложат за основен ремонт на уличната мрежа, отчитащи се в дейност 606 „Изграждане, ремонт и поддържане на уличната мрежа”, § 51-00 „Основен ремонт”;

1.11.2. През 2019 година средствата ще се разходват по следния начин:

1.11.2.1. 500 х. лв. за основен ремонт на уличната мрежа, отчитащи се в дейност 606 „Изграждане, ремонт и поддържане на уличната мрежа”, §51-00 „Основен ремонт”;

1.11.2.2. 250 х. лв. за основен ремонт на пътища, отчитащи се в дейност 832 „Служби и дейности по поддържане, ремонт и изграждане на пътища”, §51-00 „Основен ремонт”;

2. Приема процедурата и условията за избор на финансова или кредитна институция, съгласно приложение 2 към настоящата докладна записка.

3.Възлага на кмета на община Долни чифлик на базата на проведена процедура да избере финансова институция и сключи договор за заем.

**РЕШЕНИЕ № 651**

На основание чл. 21, ал. 2 и във връзка с чл. 21, ал. 1, т. 23 от Закона за местното самоуправление и местната администрация, чл. 6, ал. 2 във връзка с чл. 3, ал. 2, т. 2 и ал. 3 от Закона за общинската собственост, чл. 5, ал. 3 от Наредбата за реда за придобиване, управление и разпореждане с общинско имущество на община Долни чифлик обявява избените помещения и втори етаж от триетажна сграда, разположена в УПИ I-ТКЗС и СОНС, в кв. 19 по плана на с.Старо Оряхово, община Долни чифлик, обл. Варна за публична общинска собственост.

**РЕШЕНИЕ № 652**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2018 г. в раздел „3.3. „Предоставяне на имоти и вещи за безвъзмездно стопанисване и управление и право на ползване за нуждите на юридически лица на бюджетна издръжка или техните структури“, добавя точка 23. „Културен дом – масивна сграда състояща се от две тела на два и три етажа, цялата със застроена площ 1500 кв. м, находяща се в УПИ ХІ, кв. 48 по регулационния план на гр. Долни чифлик, съгласно АЧОС № 1482 от 09.08.2016 г.“

**РЕШЕНИЕ № 653**

2.На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 39, ал. 5 от Закона за общинската собственост, чл. 65, ал. 6 от Наредбата за реда за придобиване, управление и разпореждане с общинско имущество в община Долни чифлик във връзка с § 4 от ПЗР на Закона за народните читалища, дава съгласие да се учреди безвъзмездно право на ползване със срок до прекратяване на читалището върху помещения от Културен дом – масивна сграда състояща се от две тела на два и три етажа, цялата със застроена площ 1500 кв. м, находяща се в УПИ ХІ, кв. 48 по регулационния план на гр. Долни чифлик, съгласно АЧОС № 1482 от 09.08.2016 г. при граници улица ОК 84-85; зелена площ; зелена площ; улица ОК 83-84, както следва:

2.1.Първи етаж – зала за репетиции, зала 1, зала 2, зала 3, стая за охрана и склад, съгласно приложения чертеж № 1/11;

2.2.Приземен етаж (Кота +2.10 м) – двете зали и кабинет, съгласно приложения чертеж № 2/11;

2.3.Втори етаж – зала 4, зала 5, зала 6, кабинет, сцена и кабинет и библиотека, съгласно приложения чертеж № 3/11;

2.4.Трети етаж – обслужващи помещения (апаратна) и склад, съгласно приложения чертеж № 4/11 на НЧ „Изгрев-1919“ – гр. Долни чифлик.

**РЕШЕНИЕ № 654**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 9 от Закона за общинската собственост допълва Годишната програма за управление и разпореждане с имоти – общинска собственост за 2018 г. в раздел „3.5. Продажба на жилищни имоти“ с нова точка 30. УПИ XXVIII в кв. 55 с площ 580 кв.м по регулационния план на с. Пчелник, община Долни чифлик (АЧОС № 729 от 09.10.2002 г.).

**РЕШЕНИЕ № 655**

2.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост и чл. 45, ал. 1, т. 1 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарна оценка в размер на 4 800.00 (четири хиляди и осемстотин) лева без ДДС и я определя за начална тръжна продажна цена на УПИ XXVIII в кв. 55 с площ 580 кв. м. по регулационния план на с. Пчелник, община Долни чифлик при граници на имота: улица ОК 168-1, улица ОК 168-169, УПИ XXVII, УПИ XXVI.

**РЕШЕНИЕ № 656**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост и чл. 45, ал. 1, т. 1 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарната оценка в размер на 9600.00 (девет хиляди и шестстотин) лева без ДДС и я определя за начална тръжна продажна цена на УПИ XII-45 за „произв. стр.“ в кв. 8 с площ 3024 кв. м по регулационния план на с. Булаир, община Долни чифлик при граници на имота: УПИ XIII-45 за „жил. стр.“, УПИ XI-45 за „жил. стр.“, X-45 за „жил. стр.“, УПИ IX-92 за „ жил. стр.“, УПИ VI-46, УПИ VII-46, улица ОК 122-125.

**РЕШЕНИЕ № 657**

На основание чл. 21, ал. 2 и във връзка с чл. 21, ал. 1, т. 11 от Закона за местното самоуправление и местната администрация, чл. 124 а, ал. 1 и ал. 7, чл. 124 б, ал. 1 от Закона за устройство на територията:

1. Дава разрешение за изработването на ПУП - ПРЗ на ПИ 011386 по КВС на гр. Долни чифлик за производствени и складови дейности, съгласно представената скица-предложение (приложение 5 към докладната записка).
2. Одобрява представено задание (приложение 2 към докладната записка).

**РЕШЕНИЕ № 658**

На основание чл. 21, ал. 2 и във връзка с чл. 21, ал. 1, т. 11 от Закона за местното самоуправление и местната администрация, чл. 124 а, ал. 1 и ал. 7, чл. 124 б, ал. 1 от Закона за устройство на територията:

1) Дава разрешение за изработването на ПУП - ПРЗ на ПИ 83404.236.92 по кадастралната карта на с. Шкорпиловци за телекомуникационно оборудване и съоражения на техническата инфраструктура – БС 4111, съгласно представената скица-предложение (приложение 5 към докладната записка).

2) Одобрява представено задание (приложение 2 към докладната записка).

**РЕШЕНИЕ № 659**

1.На основание чл. 21, ал. 2 от Закона за местното самоуправление и местната администрация, във връзка с чл. 21, ал.1, т. 9 от Закона за местното самоуправление и местната администрация, чл. 155, т. 1 от Търговския закон, чл. 6 от Наредба за условията и реда за упражняване правата на собственост върху частта на община Долни чифлик от капитала на търговските дружества

1. дава съгласие за предявяване на иск за прекратяване на „Камчия продукт“ ООД, ЕИК148115294 със седалище и адрес на управление с. Старо Оряхово, община Долни чифлик, ул. „Кирил и Методий“ представлявано от Людмила Николаевна Груздева.

1. упълномощава кмета на община Долни чифлик да подпише исковата молба до Окръжен съд – Варна.

**РЕШЕНИЕ № 660**

На основание чл. 21, ал. 2, във връзка с чл. 21, ал. 1, т. 12 от Закона за местното самоуправление и местната администрация, чл. 11, ал. 1 и чл. 12, т. 1 от Закона за туризма

1. Приема отчет за изпълнение на Програма за развитие на туризма в община Долни чифлик 2015 - 2017 година, съгласно приложение 1 към докладната записка.
2. Приема Програма за развитие на туризма в община Долни чифлик 2018-2020 година, съгласно приложение 2 към докладната записка, като в раздел 6. Дейности, Мярка 2.1: Ремонт и реконструкция общински пътища и улични мрежи се добавя точка 4. „Реконструкция и рехабилитация на пътя с. Гроздьово – Еко комплекс „Шерба“ в участъка, който се намира в с. Гроздьово“.

**РЕШЕНИЕ № 661**

На основание чл. 21, ал. 2, от ЗМСМА, във връзка с чл.7, ал.2 от ЗБППМН приема Отчета за дейността на МКБППМН при община Долни чифлик за 2017 г., съгласно приложението към докладната записка.

**РЕШЕНИЕ № 662**

1.На основание чл. 21, ал. 2 и във връзка с чл. 21, ал. 1 т. 15 от Закона за местното самоуправление и местната администрация и чл. 10в, ал. 1, т. 7 и чл. 198е, ал. 3 и ал. 5 от Закона за водите съгласува позицията и мандата на кмета на община Долни чифлик Красимира Анастасова – представител на община Долни чифлик в Асоциацията по В и К на обособената територия, обслужвана от «Водоснабдяване и канализация – Варна» ООД, за заседанието на Общото събрание на Асоциацията на 03.04.2018 г., както следва: да гласува по собствена преценка предложенията по всички точки на обявения дневен ред.

**РЕШЕНИЕ № 663**

На основание чл.21, ал. 1, т. 23 и ал. 2 от Закона за местното самоуправление и местната администрация, във връзка с на чл. 36, ал. 2 от Правилника за прилагане на закона за социално подпомагане се променя наименованието на социалните услуги от резидентен тип и специализираната институция за предоставяне на социални услуги, както следва:

1. Център за настаняване от семеен тип за лица с психични разстройства се променя на *Център за настаняване от семеен тип за пълнолетни лица с психични разстройства,* съгласно чл. 36, ал. 2, т. 4, а), гг) от Правилника за прилагане на закона за социално подпомагане ;
2. Защитено жилище за хора с умствена изостаналост се променя на *Защитено жилище за лица с умствена изостаналост,* съгласно чл. 36, ал. 2, т. 4, е), бб) от Правилника за прилагане на закона за социално подпомагане;
3. Дом за възрастни хора с умствена изостаналост се променя на *Дом за пълнолетни лица с умствена изостаналост,* съгласно чл. 36, ал. 3, т. 2, а) от Правилника за прилагане на Закона за социално подпомагане.

**РЕШЕНИЕ № 664**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Елка Баева Иванова от гр. Долни чифлик– 200 лв.**

**РЕШЕНИЕ № 665**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Орхан Ризов Бейсимов за синът му Умут Орханов Ризов от с. Старо Оряхово – 200 лв.**

**РЕШЕНИЕ № 666**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Димитричка Тодорова Демирева от гр. Долни чифлик – 200 лв.**

**РЕШЕНИЕ № 667**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Атанас Ненов Тодоров от с. Солник – 200 лв.**

**РЕШЕНИЕ № 668**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Николета Асенова Лефтерова от с. Шкорпиловци – 100 лв.**

**РЕШЕНИЕ № 669**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Ремзия Хюсеинова Исмаилова от с. Венелин – 100 лв.**

**РЕШЕНИЕ № 670**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и чл. 6, ал. 7 на Приложение 2 на Закона за местните данъци и такси определя зоните в селата селата Гроздьово, Горен чифлик, Пчелник и Старо Оряхово, както следва:

|  |  |  |
| --- | --- | --- |
| Село | Първа зона | Втора зона |
| Гроздьово | Квартали 11, 12, 17, 17а, 20, 22 и 64 | Всички останали |
| Горен чифлик | Квартали 37, 46, 53 и 86 | Всички останали |
| Пчелник | Квартали 8, 9, 21, 22, 23 и 37 | Всички останали |
| Старо Оряхово | Квартали 9, 15а, 17, 18, 19 и 20 | Всички останали |

**РЕШЕНИЕ № 671**

На основание чл. 21, ал. 2 и ал. 3 от Закона за местното самоуправление и местната администрация и чл. 7, ал.1 от Закона за нормативните актове приема Правилник за изменение и допълнение на Правилника за организацията и дейността на Общински съвет – Долни Чифлик, съгласно приложението както следва:

**§ 1. В РАЗДЕЛ ІII, “СТРУКТУРА НА ОБЩИНСКИЯ СЪВЕТ”** чл. 10, ал. 1, т. 8 се изменя така:

т. 8 съгласува исканията и предложенията на общинските съветници при разходването на средствата разчетени по бюджета на община Долни чифлик за издръжка на Общинския съвет.

§ 2. Правилникът влиза в сила от 01.01.2018г.